元豐己未三院東閣作 己未九月予赴鞫御史聞子瞻先已被繫予晝居三院東閣而子瞻在知雜南廡才隔一垣不得通音息因作詩四篇以爲異日相遇一噱之資耳 其二
作者：蘇頌
朝代：宋

paragraphs: 詞源遠遠蜀江流，風韵琅琅舜廟球。
擬策進歸中御府，文章傳過带方州。
未歸綸閣時稱滯，再換銅符政並優。
嘆惜鍾王行草筆，却隨諸吏寫毛頭。